NOTIFICACIÓN A JOSÉ MARÍA ROCAFORT MORALES EN REPRESENTACIÓN DE ROPROVISA
ADMINISTRACIÓN LOCAL — Municipal — Poio (Outros documentos, notificacións e informacións públicas, 22/01/2015)

Intentada a notificación os días 22/12/2014 e 23/12/2014 no enderezo indicado ao efecto da comunicación efectuada con data 16/12/2014 a D. José María Rocafort Morales en representación da empresa ROPROVISA, SL e en relación co procedemento de investigación de oficio dun tramo dun vial no lugar de Tarrío, de conformidade co establecido no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común por medio do presente procédese á publicación do contido íntegro do devandito escrito: “O día 4 de decembro de 2014, ten entrada no rexistro do Concello, co número 6309, escrito presentado por Dn. Mathias Lockwood Bastia en representación da empresa ROPROVISA S. L, solicitando información acerca da solicitude presentada o día 20 de setembro de 2012 referente a declaración como camiño público no lugar de Tarrío, Samieira, o cal linda cunha parcela da que manifesta ser propietaria, polo que se lle INFORMA: Primeiro.- Que, seguindo os trámites legais establecidos no Real Decreto 1372/1986 de 13 de xuño polo que se aproba o Regulamento de Bens das Entidades Locais e na Lei 33/2003 do 23 de novembro do Patrimonio das Administracións Públicas, o día 28 de xaneiro de 2014 por acordo do Pleno da Corporación, acordouse dar inicio aos trámites previstos no procedemento de investigación de oficio para determinar o carácter público ou privado do camiño, do cal se lle dou traslado o día 5 de febreiro de 2014 a empresa Roprovisa SL a través da figura do seu representante legal. Posteriormente, mediante acordo da Xunta de Goberno Local do día 17 de febreiro de 2014, acordouse o inicio do procedemento de investigación de oficio para determinar o carácter público ou non do camiño en investigación, e do que se lle dou traslado a empresa Roprovisa SL a través da figura do seu representante legal o día 27 de febreiro de 2014. O día 6 de marzo notifícaselle a empresa Roprovisa S. L, a través do seu representante legal, comunicación sobre a apertura do prazo de información pública a que se somete o procedemento de investigación e no que se lle concede aos interesados no expediente un prazo de un mes para presentar cantas alegacións estimen por oportunas. Así mesmo, e co fin de garantir a súa presenza no período de proba, o día 30 de setembro de 2014, mediante oficio da alcaldía, requiríuselle a empresa Roprovisa S. L a través do seu representante legal, que acreditase, no prazo de 10 días, a titularidade da parcela da que manifesta ser propietario na solicitude de inicio do procedemento, posto que non consta na documentación obrante no expediente o propietario da mesma. A pesares de non ter sido acreditada a titularidade da parcela da que Roprovisa S. L manifesta ser propietaria nin haber sido realizadas alegacións ao longo do procedemento, en garantía dos seus dereitos como denunciante, recoñecidos nos artigos 54 e 55.3 do Real Decreto 1372/1986 de 13 de xuño, será debidamente notificada da resolución que se adopte no mesmo. Segundo.- A solicitude acerca da situación urbanística da parcela foi trasladada ao departamento Urbanístico correspondente.” Poio, 15 de xaneiro de 2015.—O Alcalde, Luciano Sobral Fernández